Public procurement notice: Contract Notice
Published: 2024-09-10
Buyer: Magyar Turisztikai Ügynökség Zrt.
Country: HU
Region: HU110
Contract type: Supplies
Procedure: Open procedure
CPV classification: 48217100 | 48219700 | 72260000: Software-related services | 72261000: Software support services
Submission deadline: 2024-10-09
Award criteria: price

Technical requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2), és a 63. § (1) bekezdéseiben meghatározott kizáró okok valamelyike fenn áll. A Kbt. 74. § (1) bekezdés b) pontja alapján Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az igazolási módokra a 321/2015. (X.30.) K. r. 1-16. §-okban foglaltak irányadók.
Megkövetelt igazolási mód az ajánlattevők vonatkozásában:
Ajánlattevőnek az ajánlatában a 321/2015. (X. 30.) K. r. II. Fejezetének megfelelően, az Egységes Európai Közbeszerzési Dokumentum (EEKD) EKR-ben történő kitöltésével és benyújtásával kell előzetesen igazolnia, hogy nem tartozik a Kbt. 62. § (1)-(2), és a 63. § (1) bekezdése szerinti kizáró okok hatálya alá.
Ajánlatkérő az EEKD-t a Közbeszerzési Dokumentumok részeként, az EKR-ben elektronikus formában rendelkezésre bocsátja. Ajánlatkérő az előírt kizáró okok előzetes igazolására vonatkozóan kizárólag az EEKD-ba foglalt nyilatkozatot veszi figyelembe az előzetes igazolási kötelezettség teljesítésére.
Alvállalkozó és alkalmasság igazolásában részt vevő más szervezet vonatkozásában:
Az alkalmasság igazolásában részt vevő alvállalkozóra és más szervezetre vonatkozóan benyújtandó EEKD-t az EKR-ben az adott szervezet nevében az ajánlatot benyújtó gazdasági szereplő tölti ki [321/2015. (X. 30.) Korm. rendelet 3. § (3) bekezdés.]
Ajánlattevőnek ajánlatában - amennyiben az alkalmasság igazolásában részt nem vevő alvállalkozót vesz igénybe - a Kbt. 67. § (4) szerinti nyilatkozatot is köteles benyújtani arra vonatkozóan, hogy nem vesz igénybe a szerződés teljesítéséhez a 62. § (1) -(2). és 63. § (1) bekezdése szerinti kizáró okok hatálya alá eső alvállalkozót.
A Kbt. 62. § (1) bekezdés a), b), e), h), j), l), n) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani.
Utólagos igazolás a Kbt. 69. § (4) szerint:
A kizáró okokra vonatkozó igazolásokat az ajánlatkérő kifejezetten erre irányuló, külön felhívására szükséges benyújtani, a Kbt. 69. § (4)-(6) bekezdésében foglaltak és a 321/2015. (X. 30.) Kr. 8. §, 9. §, 10. §, 11. §, 14. § és 16. §-aiban meghatározottak szerint. A Kbt. 62. § (1) bekezdés k) pont kb) alpontja tekintetében az AT-nek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonosa személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)–b) vagy d) alpontja szerinti jellege és mértéke bemutatását tartalmazó nyilatkozatot szükséges benyújtani. Ha a gazdasági szereplőnek nincs a Pmt. 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni.
Az ajánlatkérő az igazolások benyújtására kötelezett ajánlattevő ajánlata vonatkozásában ellenőrzi a Kbt. 69. § (11) bekezdés szerinti adatbázisok adatait is.
AK a Kr. 13 §-a alapján előírja, hogy folyamatban lévő változásbejegyzési eljárás esetén ajánlattevő csatolja a cégbírósághoz benyújtott változásbejegyzési kérelmet és a kérelem beérkezéséről szóló elektronikus cégszolgálati igazolást, nemleges nyilatkozatot is csatolni kell.
AK felhívja a figyelmet a Kbt. 64. §-ban foglaltakra (öntisztázás).
A Kbt. 69. § (11a) bekezdése alapján Ajánlattevőknek/Kapacitást nyújtó személyeknek/szervezeteknek az ajánlattevőknek Ajánlatkérő Kbt. 69. § (4)-(6) bekezdés szerinti felhívására nyilatkozniuk kell arról, hogy a kizáró okok fenn nem állásának és az alkalmassági követelményeknek való megfelelés igazolása során kívánják-e valamely Ajánlatkérő által lefolytatott közbeszerzési eljárásban korábban a kizáró okok fenn nem állására és/vagy az alkalmassági követelmények teljesítésére vonatkozóan benyújtott igazolás figyelembe vételét.
Amennyiben az ajánlattevő valamely korábbi igazolás figyelembevételét kívánja, úgy nyilatkozatának tartalmaznia kell az érintett közbeszerzési eljárás és a korábban benyújtott érintett igazolás(ok) egyértelmű megjelölését oly módon, hogy azok a megjelölés alapján egyértelműen beazonosíthatóak legyenek.
A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő – ellenkező bizonyításig – az adat valóságtartalmát az ajánlattevő erre vonatkozó külön nyilatkozata nélkül vélelmezi.
Ajánlatkérő a közbeszerzési eljárást a Kbt. Második rész, XV. fejezet 81. §-a szerinti eljárás szabályai szerint folytatja le.
Jelen közbeszerzés tárgyát az Adóügyi Kommunikációs Rendszer licenc és terméktámogatás beszerzése képezi a közbeszerzési dokumentumokban részletezettek szerint.

2019-ben az Ajánlatkérő adatkommunikációs hálózatot hozott létre a szálláshelyek és egy központi adatbázis rendszer, az ún. Nemzeti Turisztikai Adatszolgáltató Központ között. Ennek köszönhetően elindult a valós idejű és napi adatszolgáltatás a szálláshelyek forgalmi adatairól.
A szálláshely-szolgáltatással kapcsolatos forgalmi adatokat a Nemzeti Adó- és Vámhivatal (továbbiakban: NAV) használja fel kockázatelemzési módszertanának hatékonyságának javítására. Cél, hogy minták alapján szűrhetőek lehessenek az adót fizetők, valamint az adót nem fizető szolgáltatók.
Ajánlatkérő az NTAK rendszer NAV irányába történő adatszolgáltatását az Adóügyi Kommunikációs Rendszer (továbbiakban: AKR) integrációjával valósította meg a rendszer kialakításakor. 

Az AKR elengedhetetlen szerepet tölt be a szálláshelyektől érkezett adatcsomagok hosszútávú és hiteles archiválásában, valamint a NAV felé történő továbbításában. Jelen beszerzésben az Adóügyi Kommunikációs Rendszer - beleértve a hosszútávú archiválásért felelős LTV modult és az NTAK specifikusan testreszabott funkcionalitást (a továbbiakban: AKR-2019) - használatára jogosító licensz és kapcsolódó termék támogatás, valamint rendszerfrissítések használatára vonatkozó jog (szoftverkövetés) beszerzését kívánja az Ajánlatkérő lebonyolítani.

Az AKR-2019 fő funkcionalitásai
•	Archiválás: beérkező adózói adatok archiválása oly módon, hogy az a lenyomatképző algoritmusok biztonsági gyengülése ellen védett legyen, és az archiválás igény esetén megfeleltethető legyen a digitális archiválás szabályairól szóló 1/2018. (VI. 29.) ITM rendeletben meghatározott feltételeknek.
•	NAV adatszolgáltatás: Az AKR és a NAV rendszere között titkosított adatcsatornán folyik a kommunikáció. A két rendszer SSL adatkapcsolat felett, web service hívásokkal kommunikál, mindkét fél tanúsítvánnyal azonosítja magát a másik fél kiszolgálója felé, mindkét fél ellenőrzi a másik fél kiszolgálójának a tanúsítványát. Az AKR rendszer kétféle, a NAV által nyújtott szolgáltatást képes megszólítani az adóügyi adatok a NAV standardjainak megfelelő beszolgáltatása érdekében:
o	KRX állomány beküldési időablak lekérdezése;
o	Szálláshelyek vendégéjszaka és költési információit tartalmazó KRX állományok beküldése.
•	Adószámos magánszemélyek adatvalidációja: az adószámos magánszemélyek adószámának és a belépéshez használt ügyfélkapus felhasználói fiók összetartozásának ellenőrizhetősége érdekében, az AKR rendszer a felhasználók KAU belépését követően visszakapott KÜNYTKK azonosítóját felhasználva a NAV által biztosított interfészen keresztül biztosít egy lekérdezési szolgáltatást, ami közhiteles forrásokra támaszkodva validálja az NTAK szálláshely szolgáltatói regisztrációhoz szükséges azonosítók összetartozását és érvényességét.    
•	Licenc mennyiség: 1 db.
A Szolgáltatási szinteket (SLA) és a hibakategóriákat, illetve -prioritásokat részletesen a műszaki leírás tartalmazza. 
A licenc leszállításának és a licencigazolás átadásának határideje: a szerződés hatálybalépésétől számított 30 naptári nap. 
A terméktámogatási szolgáltatás vonatkozásában a teljesítési határidő: a licenc ajánlatkérő által igazolt leszállításától számított 12 hónap. 

A 321/2015. (X. 30.) Korm. rendelet 46. § (3) és (5) bekezdése alapján amennyiben a műszaki leírás meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra hivatkozik, úgy a megnevezés csak a tárgy jellegének egyértelmű meghatározása érdekében történt, és a megnevezés mellett a „vagy azzal egyenértékű” kifejezést is érteni kell.

A közbeszerzés részletes leírását az egyéb közbeszerzési dokumentumok tartalmazzák.
A műszaki, illetve szakmai alkalmasság megítéléséhez szükséges adatok, illetve a megkövetelt igazolási módok részletes leírását a jelen felhívás karakterkorlátjára tekintettel a dokumentáció tartalmazza.
Az ajánlattevőnek, illetve az alkalmasság igazolásában részt vevő gazdasági szereplőnek a Kbt. 67. § (1) bekezdése és a 321/2015. (X. 30.) Korm. r. 1. § (1) bekezdése alapján az egységes európai közbeszerzési dokumentum benyújtásával kell előzetesen igazolnia, hogy megfelel az Ajánlatkérő által meghatározott alkalmassági követelményeknek. A 321/2015. (X. 30.) Korm. r. 2. § (5) bekezdése alapján Ajánlatkérő az alkalmassági követelmények előzetes igazolására elfogadja az érintett gazdasági szereplő egyszerű nyilatkozatát (azaz az EEKD IV. Részének α pontját kell kitöltenie, a további részeket nem). Ajánlattevő, illetve az alkalmasság igazolásában részt vevő gazdasági szereplő az Ajánlatkérő Kbt. 69. § (4)-(7) bekezdése szerinti felhívására köteles igazolni, hogy megfelel az Ajánlatkérő által meghatározott alkalmassági követelményeknek az alábbiak szerint:

M.1. A Kbt. 65. § (1) bekezdés b) pontja és a 321/2015. (X. 30.) Korm.r. 21. § (1) bekezdés a) pontja és/vagy (3) bekezdés a) pontja alapján a jelen felhívás feladásától visszafelé számított 6 év (72 hónap) legjelentősebb szállításainak és/vagy szolgáltatásainak ismertetése az ajánlattevő, illetve az alkalmasság igazolásában részt vevő más szervezet cégszerű nyilatkozatával vagy a szerződést kötő másik fél által adott igazolással (irányadó a 321/2015. (X. 30.) Korm.r. 22. § (1) bekezdése). Ajánlattevőnek az alkalmasság igazolása tekintetében a Kbt. 65. § (5), (6), (7), és (11) bekezdéseire figyelemmel kell eljárnia. 

A cégszerű nyilatkozat(ok)ban/ igazolás(ok)ban meg kell adni legalább:
- a szerződést kötő másik fél nevét és székhelyét,
- a referenciát adó kapcsolattartójának nevét és elérhetőségét (e-mail címét vagy telefonszámát),
- a szállítás és/vagyszolgáltatás tárgyát és mennyiségét (olyan részletezettséggel, amelyből az alkalmassági követelménynek való megfelelés egyértelműen megállapítható),
- a teljesítés idejét (kezdés és befejezés év/hónap/nap pontossággal; amennyiben a teljesítés kezdő és befejező időpontja egy napra esik, úgy ezt kérjük egyértelműen feltüntetni), továbbá
- nyilatkozni kell arról, hogy a teljesítés az előírásoknak és a szerződésnek megfelelően történt-e.
A csatolt nyilatkozatból és igazolásból az előírt alkalmassági minimumkövetelménynek való megfelelés egyértelműen derüljön ki.

M.1. Alkalmatlan az ajánlattevő a szerződés teljesítésére, amennyiben az eljárást megindító felhívás feladásától visszafelé számított 6 évben (72 hónapban) nem rendelkezik legalább a szerződésnek és az előírásoknak megfelelően teljesített olyan referenciával, amely tartalmazta legalább egy darab, adóügyi adatokat is tartalmazó, közhiteles és/vagy hatósági nyilvántartó rendszerhez kialakított licenc szállítását és/vagy támogatását.
Ajánlatkérő a fenti M.1. követelménynek való megfelelést egy referenciával igazolhatja.
Ajánlatkérő közhiteles és/vagy hatósági nyilvántartó rendszer alatt az alábbiakat érti: közigazgatási szerv által lefolytatandó hatósági eljárást megvalósító, vagy annak lefolytatásához támogatást (adatszolgáltatást) nyújtó informatikai rendszer.
Adóügyi adatok alatt a következő értendő: adószám és/vagy kötelező adatszolgáltatással érintett, adózóhoz köthető bevételi és/vagy ÁFA adatok és/vagy idegenforgalmi adó adatok.

Ajánlatkérő a 321/2015. (X.30.) Korm. rendelet 21. § (1a) bekezdés b) pontja és/vagy (3a) bekezdés b) pontja alapján hat év teljesítéseinek igazolását írta elő, azaz a vizsgált időszak alatt befejezett, de legfeljebb kilenc éven belül megkezdett szolgáltatás megrendeléseket veszi figyelembe az alkalmassági követelmények körében.
Ajánlatkérő nem írja elő ajánlati biztosíték nyújtását.


Winner: Közbeszerzési Hatóság